Харебаты Леонид

Харебаты Петройы фырт Леонид (райгуырдис 1934-æм азыOssetians.com // Харебаты Леонид Хуыцъейы хъæуы — амардис 2019-æм азы 3 апрелыCominf.org // Ушел из жизни выдающийся осетинский писатель Леонид Харебов) у ирон поэт, прозаик, куысты ветеран, Советон Цæдисы Фысджыты цæдисы уæнг, Хуссар Ирыстоны культурæйы сгуыхт кусæг.Харебаты Л. Мæ мысинæгтæ. — Цхинвал: Ирыстон, 2006. — 134 ф.

 Цардафыст 
Харебаты Леонид райгуырдис Къахеты Хуыцъейы хъæуы. Уырдæм йæ фыдæлтæ хуыздæр цардæнхъæл фæцыдысты Октябры революцийы агъоммæ, фæлæ нæ фесты райгонд. Тæфсæг сыл бахæцыд æмæ цагъды кодтой. Нæ уыдис дохтыр, нæ уыдис скъолатæ. Æрмæст Советон хицауад сси сæ ирвæзынгæнæг. Æмæ Леонид удæгас баззади æмæ слæууыди ахуыр æмæ сфæлдыстады фæндагыл. Бирæ бауарзта чиныг.

Фыды фарн мæрдтæм нæ цæуы, — куыд фæзæгъынц — Леонидæн йæ фыд дæр бирæ уарзта Хетæгкаты Къостайы. «Ирон фæндыр» æдзух æй хаста йемæ æмæ-иу зарыдис «Додой», «Салдат», «Балцы зарæг». Йæ фыды фыд Киба уыдис диссаджы таурæгъгæнæг, уымæй хуыздæр та уыд йæ мады фыд Джусойты Шамил. Сæрæй кæронмæ зыдта «Нарты кадджытæ», æнæкæсгæйæ-иу сæ дзырдта, зарыд æмæ цагъта дыууадæстæнон фæндырыл. Леонид дзырдта: «Йæ кадæг-иу куы фæцис мæ мады фыд Шамил, уæд-иу фæстаг хатт балхынцъ кодта: «Уый уын ракодтон не стыр фыдæлты кадгæнæг таурæгътæ æмæ сæ ма ферох кæнут, мæлын сæ ма бауадзут». Шамил æмæ Киба раджы ахицæн сты сæ цардæй, афтæмæй семæ ахастой бирæ таурæгътæ, фæлæ сын сæ ныффыссынмæ ничи фæцырд.

Леонид куыд дзырдта, афтæмæй йæ фыд æвæндон цард кодта Къахеты, фæстæмæ йæ фыдæлты зæхмæ æрыздæхынмæ бæлгæйæ, стæй иу æмæ дыууиссæдз аздзыдæй бабын трагикон æгъдауæй. Леонидæн бирæ æвзонгдæрæй амард йæ мад Джусойты Раичка. 

Леонид куыд рæзти æмæ цы зындзинæдтæ æвзæрста сидзæрæй, уый тыххæй фыста: «Ме ’взонджы бонты æз цы зындзинæдтæ бавзæрстон, уыдон кой нæ кæндзынæн, уыдон бирæ дзуринаг сты, фæлæ æз схъомыл дæн нæ хионты æмæ æввахс хæстæджыты аудындзинады фæрцы».Фидиуæг №5/2022 // Фидиуæджы равдыст: Харебаты Ацæмæз

 Сфæлдыстад 
Йæ фыццаг роман «Уарзт æмæ денджыз» мыхуыры рацыд 1971 азы, уырыссагау – 1977 азы, æмæ 1981 азы та – гуырдзиагау.

Йæ дыккаг роман «Сыгъдысты зæрдæтæ», загъгæ, фыццаг том рацыд 1983 азы, Цхинвалы, рауагъдад «Ирыстон»-ы.

Леонид у республикæ Хуссар Ирыстоны иууыл бæрзонддæр хорзæх «Кады орден» хæссæг, куысты ветеран, ССР Цæдисы фысджыты цæдисы уæнг.Фидиуæг №5/2022 // Туаты Ленæ – Харебаты Леониды мысгæйæ

 Сывæллæттæ 
 Ацæмæз (райг. 1958) — нывгæнæг
 Алан – инженер

 Фиппаинæгтæ 

Леонид
Категори:Ирон поэттæ
Категори:Лагодехы муниципалитеты чи райгуырдис, уыдон
Категори:Къахеты ирæттæ